L'Ajuntament crearà una zona verda i de trobada veïnal al barri de Campament
04/11/2016

# L'Ajuntament crearà una zona verda i de trobada veïnal al barri de Campament

[![L'Alcalde de Paterna, Juan Antonio Sagredo al costat de la regidora d'Infraestructures, Núria Campos durant una recent visita pel barri amb representants de l'Associació de Veïns de Campament](/images/noticias/2016/11/visita-campamento.jpg)](/images/noticias/2016/11/visita-campamento.jpg)

04.11.2016

El consistori condicionarà una parcel•la municipal d'uns 1.000m2 situada al carrer València sobre la qual construirà un jardí, un pipi-ca i una instal•lació esportiva bàsica

L'Ajuntament de Paterna, a través de l'Àrea d'Infraestructures, va a condicionar una parcel•la municipal en Campament per dotar al barri d'un espai obert on els veïns i veïnes puguen passejar, portar a les seues mascotes i fins i tot fer exercici.

Així ho ha anunciat hui la regidora d'Infraestructures, Núria Campos, qui ha destacat la importància de crear aquest nou espai públic, donada les poques àrees sense urbanitzar que queden en aquesta zona de Paterna i ha afirmat que “la seua construcció millorarà substancialment la qualitat de vida dels més de 7.000 paterners i paterneres que resideixen en aquest barri”.

Campos ha explicat que la futura zona de trobada i entreteniment veïnal se situarà sobre una parcel•la municipal de 948,27m2 situada al carrer València i ha avançat que l'equip de govern actual destinarà a aquesta actuació 273.082 euros.

Així mateix, la regidor ha indicat que “el nou emplaçament es dissenyarà i configurarà per donar resposta a les principals reivindicacions dels veïns d'aquest barri i de l'Associació de Veïns de Campament com són, entre altres coses, la creació d'un àrea d'esplai de gossos, d'una zona enjardinada i d'una instal•lació esportiva” i ha assenyalat que “el projecte ja s'ha comunicat al President de l'associació veïnal Domingo Martínez”.

El condicionament d'aquesta zona municipal forma part de l'II Pla Transforma, el nou programa d'obres aprovat recentment per l'Ajuntament de Paterna i al que l'Executiu de Sagredo ha destinat 12 milions d'euros per seguir millorant el municipi mitjançant la construcció, reforma i millora d'infraestructures i instal•lacions públiques.